open-index/open-wikipedia-markdown huggingface dataset:
Moster gamle kirke

**Moster gamle kirke** er en steinkirke fra første halvdel av 1100-tallet og ligger i Mosterhamn på øya Moster i Bømlo kommune, og som et av landets eldste kirkebygg en viktig del av norsk kirkehistorie. 

## Historie
Snorre forteller at Olav Tryggvason ble latt bygge en kirke her i 995, men det var trolig en trekirke det ikke finnes spor etter - iallfall ikke den steinkirken som står her i dag, påbegynt tidlig på 1100-tallet slik Nicolay Nicolaysen konkluderte i 1872, etter at bygningen var undersøkt. I 1626 ble kirken tegnet av teologistudenten Jonas Andersson Skonevig (dvs. Skånevik) fra Sunnhordland som registrerte fornminner på oppdrag av den danske historikeren Ole Worm, under henvisning til at Moster kirke «*sigiss at være den aller elste Kircke udi All [[Norge|Norgis Rige]], och sigiss samme Kircke att være bygd aff kong [[Olav Tryggvason|Oluff Tryggesønn]]*». Biskop Jacob Neumann omtalte 200 år senere Moster kirke som «*det første Christen-Tempel i Norge...hvor Olaf Tryggvesen fo 8 [[sekel|Secler]] siden og derover plantede det christne Banner dybt i Norges Grund*». Men mesteparten av kirkeskipet, oppmurt av kvaderstein, dateres til rundt 1150.

Olav den hellige holdt et ting på Moster rundt 1024, der den eldste kristenretten i Norge ble innført. 

## Kirkebygget
Kirken har kvadratisk kor og rektangulært skip og med en inngang i vestre vegg i skipet og en i søndre vegg i koret. Murene er oppført i minst tre omganger. Takverket ble skiftet ut på 1700-tallet. Kirken er hovedsakelig bygd av kleberstein. Klebersteinen ble sannsynligvis hentet lokalt fra klebersteinsbruddet ved gården Urda på Lykling.

### Utgravninger
Da våpenhuset foran vestinngangen ble revet i 1896, ble det funnet et gravkammer fylt med likkister som i stedet ble gravd ned på kirkegården. Kammeret ble fylt igjen. Under gravearbeid inne i kirken i 1954, ble det funnet mange skjeletter under skipet og koret. Det ble talt opp rundt 120 hodeskaller, de fleste langs ytterveggene. Særlig innenfor vestportalen ble det funnet mange barnelik, trolig nyfødte som døde udøpte og derfor ble begravd her i håp om frelse.

## Referanser


## Se også
* Mosterhamn
* Moster nye kirke

## Litteratur
* 
* Hans-Emil Lidén: Moster gamle kirke i «Norges kirker»
* 
* 

## Eksterne lenker
* 
* 
* Fortidsminneforeningen: Moster gamle kyrkje
Sharjah

**Sharjah** (arabisk: الشارقة) er et emirat (en delstat) i De forente arabiske emirater. Det ligger hovedsakelig ved Persiagulfen, men har også besittelser som enklaver i og rundt emiratet Fujairah ved Det indiske hav. Hovedstaden er byen Sharjah, som i praksis har blitt en nordlig forstad til millionbyen Dubai. 

Sharjah er det tredje største av de syv emiratene. Det har kyst både ved Persiagulfen og Omanbukten i Indiahavet. Landarealet er 2&nbsp;590 km², noe som tilsvarer 3,3&nbsp;% av emiratenes totalareal. Sharjah strekker seg 16 km langs Persiagulfen og har 80 km landgrense. Emiratet har 636&nbsp;000 innbyggere (2003).

Sharjah har tre enklaver på østkysten mot Omanbukten: Kalba, Khor Fakkan og Dibba al-Husn. Inne på Sharjahs territorium ligger en Omansk enklave på 75 km², kalt Madha; inne i Madha ligger igjen en liten enklave tilhørende Sharjah. Denne heter Nahwa og har omtrent 50 innbyggere. Det er ikke grensekontroll mellom Emiratene og Oman rundt og inne i denne minste omanske enklaven.

Sharjahs hovedstad, med samme navn som emiratet, har 519&nbsp;000 innbyggere, og ligger ved Persiagulfen. Byen er sentrum for handel og forvaltning, og ikke minst et stod hvor svært mange indiske gjestearbeidere bor, som følge av lavere boligpriser her enn i Dubai. Byen har også mange museer, og er kjent for sine mange vakre moskéer. Byen regnes som et kulturelt sentrum i emiratene.

Det finnes en internasjonal flyplass i emiratet, kjent for sin samling av gamle sovjetiske fly. Emiratet utga egne frimerker 1963-72.

## Historie
Byen og området var allerede for 5&nbsp;000 år siden et økonomisk tyngdepunkt i regionen. I 1727 erklærte staten sin uavhengighet, under ledelse av den fremdeles herskende Qasimi-klanen. I 1820 inngikk Sharjah, sammen med fire tilsvarende nabostater, en fredsavtale med det britiske imperiet. Avtalen innebar at britene fikk kontroll med et urolig havområde med mange arabiske pirater, og betød på den annen side at britene tok rollen som garantist for emiratenes uavhengighet vis-à-vis regionens stormakt Det osmanske rike. 

Da britene trakk seg ut fra regionen i perioden 1968-71 forsøkte ni emirater å danne en forbundsstat. To av disse valgte å stå alene: Bahrain og Qatar. Seks av de øvrige dannet De forente arabiske emirater 2. desember 1971, mens den syvende (Ras al-Khaimah) sluttet seg til unionen 11. februar 1972. På denne tiden ble også emiratet Fujairah skilt ut fra Sharjah, og ble med dette landets sjuende emirat.

## Emirer
Sharjah styres av Sultan ibn Muhammad al-Qasimi, medlem av De forente arabiske emiraters råd og emir av Sharjah. Listen over tidligere sjeiker omfatter:

## Referanser


## Eksterne lenker
* 
* uaeinteract.com Emiratenes offisielle sider
* sharjahjamaat.org
Marit Voldsæter

**Marit Voldsæter** (født 1966) er en norsk skuespiller, sanger og komiker kjent fra revygruppen ''Kvinner på randen''. Hun har siden 1990-tallet jobbet frilans som skuespiller og deltatt i en rekke revyer.  

I starten av 20-årene startet Voldsæter på Fyllingsdalen Teater, og i løpet av tiden her fikk hun jobb i Ole Paus sin revy. Dette var starten på hennes komikerkarriere. I 1996 ble hun en del av *[[Kvinner på randen]]* (1996–2005), en revygruppe som ellers bestod av Kjersti Berge og Elisabeth Moberg. I 2006 hadde hun sin debut som soloartist med showet *Med ræven i fatle* i Bergen. Forestillingen innbrakte henne to komipriser: «beste kvinnelige artist i revy og komedie» og «beste forestilling på scene». Hun har etter det hatt suksess med *Rett fra skrumpleveren* og *Drit i å danse!*, sistnevnte innbrakte henne prisen beste kvinnelige artist i revy og komedie under Komiprisen 2010. I 2017–2018 gjorde hun seg bemerket med forestillingen *Null i biologi* (sendt på NRK i 2019). Hun ble tildelt Leif Justers ærespris i 2025.

I 2007 var hun jurymedlem i talentkonkurransen *[[Drømmerollen]]* på NRK1. 

## Priser
* Komiprisen 2007 i klassen beste kvinnelige artist i revy og komedie for *Med ræven i fatle!*
* Komiprisen 2007 i klassen beste forestilling på scene	for *Med ræven i fatle!*
* Komiprisen 2010 i klassen beste kvinnelige artist, revy og komedie for *Drit i å danse!*
* Leif Justers ærespris 2025

### Nominasjoner
* Nominert til Komiprisen 2001 i klassen årets type for «Datteren i familien Trængerid»
* Nominert til Komiprisen 2007 i klassen ets morsomste – publikumspris for *Med ræven i fatle!*
* Nominert til Komiprisen 2010 i klassen årets nummer for «En suksessoppskrift» fra *Drit i å danse!'
* Nominert til [[Komiprisen 2010]] i klassen årets morsomste for *Drit i å danse!''

## Referanser


## Eksterne lenker
*
Magnetar

**Magnetarer** er en type nøytronstjerne med et ekstremt sterkt magnetfelt. 

Magnetfeltet til en magnetar ligger på rundt 100 milliarder tesla, som er ca.  ganger sterkere enn en vanlig nøytronstjerne. Det sterke magnetfeltet medfører blant annet i at magnetaren sender ut kraftig røntgenstråling. Det forekommer også utbrudd hvor det sendes ut gammastråling.

Den første magnetaren ble oppdaget i 1998, og det er senere oppdaget 11 slike. 

En magnetar er rundt 20 kilometer i diameter, og roterer 500&ndash; ganger i sekundet.

## Se også
* Pulsar
Vox Publica

**Vox Publica** *([[latin]]: «den offentlige stemme»)* er et nettbasert magasin om «demokrati og ytringsfrihet», utgitt av Institutt for informasjons- og medievitenskap ved Universitetet i Bergen. Leif Ove Larsen er ansvarlig redaktør, mens Olav Anders Øvrebø er redaktør.

## Eksterne lenker
* Vox Publica
Embargo

**Embargo** er betegnelsen på en reaksjonsmåte i internasjonal politikk og handel, jf. boikott. Ved embargo er det forbudt å handle med et land. Hensikten er å endre landets politikk. Embargo brukes vanligvis som et straffetiltak ved brudd på internasjonale traktater.

En av de mest kjente tilfelle av embargo var under Napoleonskrigene hvor Frankrike under Napoleon forsøkte å lamme Storbritannia økonomisk ved en embargo. Denne handelsblokaden fungerte ikke i praksis og var tildels like skadelig for de nasjonene som oppholdt den.

Embargoer kan bety begrense eller forby eksport eller import, opprette bestemte kvanta, påføre bestemte tollsatser, skatter, forby frakt eller transport med bestemte befordringsmidler, fryse eller konfiskere last, aktiva, bankinnskudd, begrense transport av særskilt teknologi eller produkter, særlig høyteknologiske, eksempelvis til CoCom under den kalde krigen.

## Fotnoter

## Referanser
Doris Miller

**Doris «Dorie» Miller** (født 12. oktober 1919, død 24. november 1943) var en amerikansk kokk i United States Navy som utmerket seg under angrepet på Pearl Harbor den 7. desember 1941. På tross av at han ikke hadde noen våpenutdanning, tok Miller over et ubetjent maskingevær og beskjøt angripende japanske fly inntil han ble beordret til å evakuere det synkende fartøyet.

For sin innsats fikk Miller tildelt Navy Cross, den nest høyeste utmerkelse USAs marine tildeler. Miller var den første afroamerikaner som fikk denne utmerkelsen.

## Referanser


## Eksterne lenker
* 
*  
*  Nettsted om Doris Miller
Heidi Ihlen

**Heidi Ihlen** (født 1954) er en norsk motivasjonsrådgiver og psykolog. Hun driver egen praksis sammen med sin søster Bente-Marie Ihlen og har utgitt tre bøker innen sitt fagfelt.

Ihlen er utdannet psykolog fra Universitetet i Oslo (1988). Hovedoppgaven hennes hadde tittelen *Å være underveis : beskrivelse av en omorganiseringsprosess ved et A-senter*. 

Hun har jobbet i poliklinikk med rusrelaterte problemer. Hun har over flere år arbeidet med å utvikle kommunikasjonsverktøy til bruk for leder-og kollegateam. Hun har vært opptatt av kommunikasjon og gruppebygging og har hatt et omfattende samarbeid rundt disse temaene med sin søster, Bente-Marie Ihlen, som også er psykolog. Hun tok videreutdanning i narrativ psykologi og via denne utviklet hun en større interesse for kognitiv tenkning. Hun har vært privatpraktiserende siden hun i 1992 etablerte Parkveien psykologisenter, sammen med sin søster og psykolog Marit Mogstad. Senere etablerte de to søstrene Ihlen-psykologene i Sandvika. Både hun og søsteren har vært brukt som motivasjonsrådgivere av toppidrettsutøvere, næringslivsledere og organisasjonsledere. Blant andre skøyteløperen Johann Olav Koss. Hun har også undervist på profesjonsstudiet i psykologi, UiO.

Ihlen har gitt bøkene *Effekt, falske smil og ekte ørefiker: en bok om kommunikasjon og teambygging* (1997) (sammen med Bente-Marie Ihlen og Johann Olav Koss), *På seg selv kjenner man ingen andre: om kommunikasjon og teambygging* (2003) (sammen med Bente-Marie Ihlen) og *Ubehag: Om hvordan vanskelige følelser kan gi gode relasjoner*  (2014) (Sammen med Bente Ihlen).

## Referanser


## Eksterne lenker
*  - Ihlenpsykologene
Martin Koch (dikter)

**Martin Koch** (født 23. desember 1882, død 22. juni 1940) var en svensk forfatter og visedikter.

Koch skrev flere romaner. Han var en av de første betydelige skildrerne av arbeidere i Sverige med bøker som *Arbetare* 1912 og *I Guds vackra värld* 1916. I 1920-årene virket han som utenrikskorrespondent i Paris. Han gav også ut samlingen *Dansvisor* i 1929 med visetekster som han selv skrev melodi til. Han var fetter av Karin Juel som sang inn flere av hans viser på grammofon.

Martin Koch brukte pseudonymet *Greven* som forfatter av en del humoristiske tekster i avisen Söndags-Nisse.

## Noen kjente viser (tekst og melodi)
* *Blomman* – 1929 
* *Lyckan* – 1936 
* *En gammal lek* – 1937

## Bibliografi
* *Ellen* – 1911
* *Arbetare* – 1912
* *Timmerdalen* – 1913
* *I Guds vackra värld* – 1916
* *Mauritz* – 1940 
* *Bondefolk*
* *Vattendroppen* 
* *Dikter*

## Referanser
Martin Koch

**Martin Koch** er navnet til flere personer:

* Martin Koch (dikter) (1882–1940), svensk dikter og komponist
* Martin Koch (skihopper) (1982–), østerriksk skihopper
Britisk Malaya

**Britisk Malaya** var betegnelsen på en rekke mindre stater på Malayahalvøya som ble kolonisert av Storbritannia i det 18. og 19. århundre. Områdene som dannet Britisk Malaya inngår i dagens Malaysia.

Malaya kan også referere til Malayarkipelet, bestående av hele øygruppen i området med bl.a. Indonesia, Øst-Timor og Papua Ny-Guinea.

## Områder

Betegnelsen *Britisk Malaya* for områdene Storbritannia kontrollerte på Malayahalvøya fikk gjennomslag fra 1919 og utover. Britisk Malaya var aldri en egen koloni eller administrativ enhet. Området var organisert i en rekke stater og kolonier:
*De fødererte malaystater, 1895–1946
**Negeri Sembilan
**Pahang
**Perak
**Selangor
*Ikke-fødererte malaystater (uformell betegnelse), 1909–1946
**Johor
**Kedah
**Kelantan
**Perlis
**Terengganu
*Straits Settlements, 1826–1946
**Malakka
**Penang
*Singapore, først del av Straits Settlements, så separat koloni 1946–1963
*Den malayiske union, bestående av fødererte og ufødererte malaystater, samt deler av Straits Settlements, 1946–1948
*Malayaføderasjonen, omdannelse av Den malayiske union, 1948–1957 (selvstendighet)

De britiske besittelsene på Borneo, kongedømmet Sarawak, sultanatet Brunei og Britisk Nord-Borneo, gikk under navnet Britisk Borneo. Disse ble ikke regnet til Britisk Malaya.

## Befolkning
Malayahalvøya var befolket av malayer. Fra begynnelsen av 1500-tallet gjorde europeere seg gjeldende. Utover 1800-tallet ekspanderte Storbritannia sin interessesfære på Malayahalvøya, både ved å etablere kolonier og ved å undertegne avtaler med herskerne i de forskjellige malaystatene.

Fra midten av 1800-tallet fant det sted en betydelig innvandring av kinesere, indere og malaysiere fra øyene. Grunnen til dette var behovet for arbeidskraft i utvinning av tinn og ekspansjon i plantasjedrift.

Folketellingen i 1911 viste at de forskjellige delene av Britisk Malaya samlet hadde en befolkning på . Malayene, områdets opprinnelige befolkning, utgjorde 46,8 % og tilflyttede malaysiere fra øyene 6,4 %. 34,7 % var kinesere, 10,1 % indere og 1,9 % andre.

## Referanser


## Litteratur
*Andaya, Barbara Watson og Leonard Y. Andaya: *History of Malaysia*, Basingstoke: Palgrave, 2001
*Hooker, Virginia Matheson: *A Short History of Malaysia. Linking East and West*, Crows Nest: Allen & Unwin, 2003

## Eksterne lenker
* 
* British Malaya, audiopresentasjon fra The National Archives, Storbritannia
Original Dixieland Jass Band

**Original Dixieland Jass Band (O.D.J.B.)** (etablert 1916 i New Orleans, nedlagt 1925 i New York) var et amerikansk dixieland-orkester, kjent for å ha antakeligvis gjort den første plateinnspilling innen musikkformen jazz.

Bandet besto av besetningen i Papa Jack Laine's «Reliance Brass Band», flyttet til Chicago (1916) med navnet **Steins Dixie Jass Band**.  Stein forlot, og bandet flyttet til New York (1917), der de på anbefaling fra Al Jolson fikk sin første gig på Reinsenweber's Cafe.
Under ledelse av Nick LaRocca kornett ga de så ut jazz-ens første plate, *Livery stable blues*/*Dixie jazz band one step* (Victor, 1917) og endret «jass» til «jazz» i navnet.  Andre medlemmer var Tony Sbarbaro trommer, Edwin Edwards trombone, Larry Shields klarinett og Henry Ragas piano.

Etter den første verdenskrig turnerte de og spilte inn plater i England (1919), som sådan ble de første jazzplater distribuert til Skandinavia.
Senere utkom en rekke plater på Columbia Records og Okeh, før LaRocca's sykdom ga splittelse (1925).  Innspillinger ble også gjort i kortvarige gjenforeninger (1936-40 og 45-46), med noen av den tidligere  besetning.

## Eksterne lenker
* 
* 
* redhotjazz.com  med historie, lydklipp og verksliste
* jazzbasen.no om ODJB
Orhem

**Orhem** er en bydel i Söderort i Stockholm kommune. Den ligger i Skarpnäck bydelsområde, og grenser til bydelene Sköndal, Skarpnäcks Gård, Flaten og Skrubba.

Det er noen få permanente boliger, og flere kolonihager i Orhem. Flaten er et kommunalt bynaturreservat opprettet i 2007, en stor del av Orhem ligger i dette naturreservatet.

Navnet Orhem ble nevnt første gang i 1409, og refererte da til et torp som trolig lå på stedet der Orhems gård ligger i dag. Gårdens hovedbygning ble oppført på 1700-tallet.

## Referanser


## Eksterne lenker

* Offisiell nettside
Bill Strutton

**Bill Strutton** (født 23. februar 1923 i Sør-Australia, død 23. november 2003 i Palafrugell, Catalonia, Spania) var en produktiv manusforfatter som jobbet på mange av de best huskete britiske TV-seriene fra 1960-årene, slik som *[[Ivanhoe (TV-serie 1958)|Ivanhoe]]*, *[[The Saint (TV-serie)|The Saint]]*, *[[The Avengers (TV-serie)|The Avengers]]* og *[[Doctor Who]]*.

14 år gammel vant Strutton et universitetsstipend, men forlot skolen etter to år for å jobbe i et kontor. Da den andre verdenskrig begynte gikk han inn i den australske hæren. Han ble fanget av tyskere på Kreta og sendt til Stalag VII. Det var der han ble interessert i å skrive.

Etter krigen begynte han å jobbe som journalist og i midten av 1950-årene begynte han å skrive bøker, slik som *A Jury of Angels* fra 1957. I 1958 skrev han manuset for *Ivanhoe*, som en ung Roger Moore spilte i. Han skrev for over 15 TV-serier de neste 11 årene. De siste manusene var for *[[The Strange Report]]* med Anthony Quayle og flere episoder av *[[Paul Temple (TV-serie)|Paul Temple]]*. Han pensjonerte seg i 1978 etter et hjerteattakk.

Strutton skrev historien *[[The Web Planet (Doctor Who)|The Web Planet]]* for *Doctor Who* i 1964. Den er husket som en unik historie fordi det var den første som hadde ikke-menneskelige personer, slik som maur og dyr på størrelse med ett menneske. I 1965 skrev han boken basert på historien. Det var den tredje *Doctor Who*-boken basert på en historie fra TV-serien.

Strutton døde 80 år gammel på dagen da *Doctor Who* fylte 40 år.

## Referanser


## Eksterne lenker
* .
Fumimaro Konoe

**Fumimaro Konoe** (1891–1945) var en politiker og fyrste av ætten Fujiwar. Konoe var tre ganger statsminister i Japan, den siste perioden var juli til oktober 1941.

Konoe forsøkte å unngå krig med USA, men mislyktes og gikk av som statsminister. Etter andre verdenskrig var han under etterforskning for krigsforbrytelser og begikk selvmord for å unngå en sannsynlig rettssak.

## Referanser


## Eksterne lenker
*
Naproksen

**Naproksen** er et ikkesteroid antiinflammatorisk middel (NSAID), et propionsyrederivat. Medikamentet brukes hovedsakelig ved smerter, som febernedsettende og ved menstruasjonsplager. Naproksen er tilgjengelig reseptfritt som håndkjøpspreparat også utenfor apotek. I Norge markedsføres medikamentet som *Napren*, *Napren-E*, *Naprosyn*, *Ledox* og *Naproxen*. 

## Farmakologiske egenskaper
: *[[NSAID|Se artikkel om NSAIDs for mer om virkningsmekanisme og bivirkninger]]*
Som alle NSAIDs virker naproksen ved å hemme prostaglandinsyntesen. Naproksen er svært nært beslektet med ibuprofen. Hovedforskjellen er en betydelig lengre halveringstid, over et halvt døgn mot ca. 2 timer for ibuprofen. Dette bidrar til at det er tilstrekkelig å dosere naproksen to ganger i døgnet. 

Siden NSAIDs hemmer dannelsen av prostaglandiner som beskytter mageslimhinnen, er det økt risiko for blødning i magesekken. Sammen med fare for utvikling av akutt nyresvikt er dette den mest fryktede bivirkningen, med en ikke ubetydelig fare for dødelig utfall. 

Nyere rapporter tyder på at bruk av naproksen i graviditetens første trimester kan gi medfødte hjertefeil hos fosteret. I forbindelse med etterspillet etter Vioxx-skandalen, har også naproksen blitt sett i sammenheng med økt risiko for hjerte- kar-dødelighet.

## Kilder
*Felleskatalogtekst ''Naproxen Alpharma''
## Eksterne lenker
*
Geir Lysne Listening Ensemble

**Geir Lysne Listening Ensemble** (etablert 1999) er et 20-manns storband ledet av Geir Lysne.  Bandet har høstet internasjonal berømmelse, spesielt i Tyskland for sine fremføringer av Lysnes komposisjoner.  Det musikalske uttrykk ligger innen frijazz og samtidsmusikk.

For verket *M.B.* gitt ut av ensemblet, ble Lysne nominert til Edvard-prisen i 2000.
Diktet «Hornelen» av Jakob Sande  introduserte  den 4-delte suiten, *Aurora borealis* (Groove Records, 2000), fulgt opp med *Live in Berlin – Aurora Borealis* (ACT (plateselskap), 2002) fra Berlin Jazzfestival (2001) som ga storbandets gjennombrudd i Tyskland.
På bandets tredje plate, *Korall* (ACT, 2003), bidro Sondre Bratland.
Den siste av fire utgivelser er *Boahjenásti*, samisk for Nordstjernen, der Johan Sara joiker i konsertopptak fra Cosmopolite (ACT, T2006).  Platen ga den tyske kritikerprisen *Jahrespreis der Deutschen Schallplattenkritik*.

Musikere som har medvirket inkluderer
*Trompeter: Frank Brodahl, Marius Haltli, Eckhard Baur, Ole Jørn Myklebust
*Saksofoner:  Morten Halle, Klaus Graf, Andi Malle, Fredrik Ø. Jensen, Bernhard Seland, Tore Brunborg
*Tromboner: Helge Sunde, Christian Jaksjø, Jørgen Gjerde, Ketil Hovland, Anders Wiborg
*Fløyter: Ketil Vestrum Einarsen, Piano: Jørn Øien
*Bass: Jan Olav Renvåg, gitar: Hallgrim Bratberg
*Trommer og perkusjon: Knut Aalefjær, Kenneth Ekornes, Terje Isungset

## Utgivelser
* *Korall* (ACT, 2003)
* *Aurora Borealis - Northern Lights* (ACT, 2002)
* *Boahjenásti - The North Star* ACT Music, 2006. ACT 9441-2

## Referanser


## Eksterne lenker
*
Det utrolige døgnet

***Det utrolige døgnet*** er en bok forfattet av Bjørn Bjørnsen. Boken kom ut på Gyldendal Norsk Forlag i 1977.

## Handling
Boken behandler det første døgnet under tyskernes okkupasjon av de på forhånd utvalgte steder langs norskekysten. Kampene mot de tyske krigsskipene som stevnet inn Oslofjorden gjengitt minutt for minutt og nøyaktige beskrivelser av hva som hendte på andre steder der tyskerne satte i land sine tropper i denne første fase av okkupasjonen.  

Boka forteller for eksempel om at det under erobringen av Trondheim, der politikorpset som var på vakt stillet seg på geledd utenfor Stiftsgården med hendene på ryggen og ventet på tyskerne – «for i det minste å kunne ta imot dem på en verdig måte.»

Boka ble av en historikerjury i 2015 kåret til en av de ti mest betydningsfulle norske bøkene om andre verdenskrig. I NRK-programmet *[[Faktasjekken]]* ble *Det utrolige døgnet* kåret av medlemmer i Norsk faglitterær forfatter- og oversetterforening til 7. mest betydningsfulle norske sakprosabok utgitt etter 1945 i kategorien krigslitteratur.

## Referanser
Bell Laboratories

**Bell Laboratories**, offisielt **Nokia Bell Labs**, og tidligere **AT&T Bell Laboratories** og **Bell Telephone Laboratories**, er en del av forskning- og utviklingsavdelingen hos finske Nokia, tidligere eid av amerikanske Alcatel Lucent og Bell System.  Nokia Bell Labs ligger i New Jersey.

Bell Telephone Laboratories Inc. ble etablert i 1925 av Walter Gifford, som da var sjef for AT&T. Den ble først etablert som en uavhengig entitet som skulle ta over for Western Electrics utviklingsavdeling.

På høyden var Bell Labs verdensledende, og en hel rekke revolusjonerende gjennombrudd kom herfra, inkludert radioastronomi, transistoren, laseren, operativsystemene Unix, Plan 9 og Inferno og programmeringsspråkene C, C++ og S.  Per 2018 var ni nobelprisvinnere tilknyttet firmaet.

## Referanser


## Eksterne lenker
* 
*
Garij Napalkov

**Garij Jurjevitsj Napalkov** (russisk: *Гарий Юрьевич Напалков*; født 27. juni 1948 i Gorkij) er en russisk tidligere skihopper som konkurrerte for Sovjetunionen. Han representerte Burevestnik Gorkij.

6. januar 1968 vant han hoppukerennet i Innsbruck og kom på sjetteplass sammenlagt. Den følgende vinteren vant han rennet i Oberstdorf, men ble bare nummer 15 i sammendraget.

Vinteren 1969/70 markerte høydepunktet i Napalkovs karriere. I hoppuka kom han på tredjeplass sammenlagt, og under VM 1970 i Štrbské Pleso gikk han helt til topps både i normalbakken og i storbakken.

Under OL i Grenoble i 1968 ble han nummer 11 i storbakken i Saint-Nizier og nummer 14 i normalbakken i Autrans. Under OL 1972 i Sapporo ble han nummer seks i storbakken og nummer sju i normalbakken. I VM i skiflyging ble han nummer 39 av 43 deltakere i Planica i 1972 og nummer 41 av 51 deltakere i Oberstdorf i 1973.

Garij Napalkov vant det individuelle hopprennet i Lahtisspelen i 1970. Samme år tok han andreplassen i Holmenkollrennet. Det året ble han sovjetisk mester i både stor- og normalbakke.

## Referanser


## Kilder
* Sports Reference: Gary Napalkov  (besøkt 20. november 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis bymuseum): Salpausselän kisat - Lahti Ski Games  (alle resultatene) (finsk, engelsk)
* Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions  (maskinoversatt engelsk) (russisk)

## Eksterne lenker
*
Vysoké Tatry

**Vysoké Tatry** er en by og kommune i regionen Prešov nordøst i Slovakia. Byen ligger i Høye Tatra, en del av Tatrafjellene. Det er blant byene med størst areal i Slovakia, 360 km². Byen er det største turistmålet i Slovakia etter hovedstaden Bratislava.

Vysoké Tatry har ingen samlet bybebyggelse, men består av 3 områder med 14 bosettinger: 
* Starý Smokovec
:* Horný Smokovec
:* Dolný Smokovec
:* Nový Smokovec
:* Starý Smokovec
:* Tatranská Polianka
:* Tatranské Zruby
:* Nová Polianka
* Štrbské Pleso 
:* Vyšné Hágy
:* Podbanské
* Tatranská Lomnica
:* Tatranská Lomnica
:* Tatranská Kotlina
:* Tatranská Lesná
:* Kežmarské Žľaby
:* Tatranské Matliare

## Historie
Kommunen Vysoké Tatry ble etablert i 1947. I 1960 ble kommunen delt opp i mindre enheter: Starý Smokovec, Štrbské Pleso, Tatranská Lomnica, Ždiar og Štôla. I 1990 ble Starý Smokovec, Štrbské Pleso og Tatranská Lomnica slått sammen til byen Starý Smokovec som i 1999 skiftet navn til Vysoké Tatry. 

Ski-VM 1935 og Ski-VM 1970 ble arrangert i området.

## Demografi

## Referanser


## Eksterne lenker
*
Mora

**Mora** kan vise til:

*Mora (art), en fiskeart i gruppen morider
*Forsinkelsesrente, også kjent som «morarente»
*Mora (lingvistikk), en enhet innen fonologi for å måle en stavelses vekt
*''Mora'' (roman), en roman av den russiske forfatteren Maxim Gorkij
*Mora (kvinnenavn)

## Geografi
*Mora (Costa Rica) – costaricansk kanton
*Mõra – en elv i Estland
*Mora (Kamerun) – kamerunsk by i departementet Extrême-Nord
*Mora kommune i Dalarna i Sverige
**Mora (Sverige) – tettsted og administrasjonssenter i Mora kommune
*Mora (Säter kommune) – tettsted i Säter kommune i Dalarna i Sverige
Glyn Jones

**Glyn Jones** (født 27. april 1931 i Durban, Sør-Afrika, død 2. april 2014) var en skuespiller, forfatter og regissør.

På slutten av 1964 kontaktet daværende manusredigerer for *[[Doctor Who]]*, David Whitaker, Jones og spurte om han ville skrive en historie for serien. Whitaker hadde tidligere møtt Jones i et selskap. Etter at Whitaker ble erstattet av Dennis Spooner, leverte Jones inn manuset til *[[The Space Museum]]*. Jones likt ikke forandringene Spooner gjorde på manuset der han fjernet mye av de komiske elementene. Spooner syntes ikke at slikt passet i serien slik som han så den. Dette ble Jones' eneste bidrag til serien. Han sendte inn et manus til i 1970, men det ble ikke godkjent av daværende manusredigerer, Terrance Dicks.

Jones spilte senere sontareren Krans i *Doctor Who*-historien *[[The Sontaran Experiment]]* (1975). Dette er en av de få gangene at noen som skrev for serien også spilte i den.

Jones skrev også for blant annet *A King's Story* (1965) og *The Magnificent Six and ½* (1968) og han var manusredigerer på de amerikanske TV-seriene *Here Comes the Double Deckers* (1970) og *The Gold Robbers* (1969). Han har også produsert flere teaterstykker i både England og Amerika, slik som *Thriller of the Year* og *Beautiful Forever*.

## Referanser


## Eksterne lenker
* 
*
Alois Kälin

**Alois Kälin** (født 13. april 1939) er en tidligere sveitsisk langrenns- og kombinertløper.

Han tok sølv i kombinert under OL 1968 i Grenoble. Fire år senere, under OL 1972 i Sapporo, tok han en bronsemedalje, denne gang som medlem av det sveitsiske laget på 4&nbsp;x&nbsp;10&nbsp;km stafett.

Han har også en bronsemedalje i kombinert fra VM 1966 i Oslo.

Kälin var den første sveitseren som tok en OL-medalje i nordiske grener, 1. februar 1968, bare fire dager før landsmannen Josef Haas tok bronse på den olympiske femmila (som ble vunnet av Ole Ellefsæter). Han er den foreløpig siste utøveren som har tatt OL-medaljer i både langrenn og kombinert.

## Referanser


## Eksterne lenker
*
Glen Drover

Glen Drover (født 25. mai 1969 i Ottawa) er en kanadisk gitarist. I 1993 stiftet han power metal-bandet Eidolon med broren sin, Shawn Drover. Han og broren ble med i det amerikanske thrash metal-bandet Megadeth da bandet  gjenoppstod i 2004, men han forlot bandet 13. januar 2008 for å fokusere på familien. Broren Shawn Forlot bandet i 2014. Glen Drover ble erstattet av Chris Broderick.

Drover har tidligere også vært gitarist i det danske heavy metal-bandet King Diamond.

## Referanser


## Eksterne lenker
* 
*
Ari-Pekka Nikkola

**Ari-Pekka Nikkola** (født 1969) er en tidligere finsk skihopper som konkurrerte fra 1986 til 1998. To ganger var med på å vinne OL-gull i laghopping, stor bakke: Først i OL 1988 i Calgary, deretter i OL 1992 i Albertville.

Enda større suksess hadde han i VM-sammenheng, der han fikk med seg hele sju medaljer: 
* Fire gullmedaljer: Laghopp, stor bakke (1987, 1989, 1995 og 1997)
* To sølvmedaljer: Invididuelt normalbakke: 1989, laghopp stor bakke 1991)
* En bronsemedalje: Individuelt normalbakke: 1991

26. januar 2007 ble han utnevnt som hovedtrener til det slovenske hopplandslaget etter at Vasja Bajc fikk sparken på grunn av dårlige sportsresultater.

### Sammenlagtplasseringer i verdenscupen

## Referanser


## Eksterne lenker
*
Vikash Dhorasoo

**Vikash Dhorasoo** (født 10. oktober 1973 i Harfleur) er en fransk tidligere fotballspiller som sist spilte for AS Livorno Calcio i Italia.

Han gikk klubbløs etter at han i oktober 2006 ble sparket fra sin siste klubb PSG etter å ha blitt beskyldt for å ha «manglende lojalitet til klubben, oppsetsighet, manglende lydighet, nekt for å spille på reservelaget og stadige provokasjoner». Han ble blant annet jaget av Bolton. Dhorasoo har tidligere spilt for Le Havre, Lyon, Bordeaux, AC Milan og PSG. 11. januar 2008 bestemte Vikash Dhorasoo seg for å legge opp.

I 1995 spilte han for det franske U21-landslaget som tapte finalen i det årets utgave av Tournoi de Toulon mot Brasil. Dhorasoo oppnådde å bli kåret til turneringens beste spiller.

## Referanser


## Eksterne lenker
*
Shawn Drover

**Shawn Drover** (født 5. mai 1966 i Montréal) er en kanadisk trommeslager. I 1993 stiftet han power metal-bandet Eidolon med broren sin, Glen Drover. Han har også vært medlem av thrash metal-bandet Megadeth siden bandet gjenoppstod i 2004. Broren Glen spilte også i Megadeth fram til 13. januar 2008, da han forlot bandet.

## Eksterne lenker
* 
* 
*
Fundybukta

**Fundybukta** (engelsk: **Bay of Fundy**, fransk: **Baie de Fundy**) er en innbuktning av Atlanterhavet mellom halvøya Nova Scotia og det amerikanske fastlandet, på grensa mellom USA og Canada. Innerst deler bukta seg i to trange armer, Chignectobukta og Cobequidbukta. Den strekker seg ved den nordøstlige enden av Mainebukta mellom de kanadiske provinsene New Brunswick og Nova Scotia, med en liten del som berører den amerikanske delstaten Maine. En del kilder mener at navnet «Fundy» er en forvanskning av det franske ordet *fendu* i betydningen «spalte, sprekk», mens andre mener det kommer fra portugisiske ordet *funda* i betydningen «dyp». Bukta var også navngitt Baie Française («Den franske bukta») av utforsker og kartograf Samuel de Champlain under hans ekspedisjon i 1604 som ble ledet av Pierre Dugua, Sieur de Mons og som resulterte i et mislykket forsøk på bosetning av øya Saint Croix i Maine.

Fundybukta er kjent for å ha verdens største tidevannsforskjeller, som kan variere med en høydeforskjell på opptil 16,3 meter.

## Referanser


## Eksterne lenker
* 
* Bay of Fundy Tides, tidevannsinformasjon
Ronan Keating

**Ronan Keating** (født 1977) er en irsk popsanger som hovedsakelig har befattet seg med ballader. Han  startet som vokalist i gruppa Boyzone i 1993 og debuterte som soloartist i 1999.

Hans solokarriere startet med singelen «When You Say Nothing at All», som ble brukt i filmen *[[Notting Hill (film)|Notting Hill]]* (1999) og nådde førsteplassen både i Irland og Storbritannia. Han hadde også høye listeplasseringer med sanger som «Life Is a Rollercoaster» (2000), «Lovin' Each Day»  (2001), «If Tomorrow Never Comes» (2002), «We've Got Tonight» (2002), «I Love It When We Do» (2002), «The Long Goodbye» (2003), «She Believes (In Me)» (2004), «I Hope You Dance» (2004), «Last Thing on My Mind» (2004) og «Father and Son» (2004). 

Han hadde også stor suksess med sitt debutalbum, ''Ronan'' (2000), som nådde førsteplassen i Storbritannia og Norge, og andreplassen i Irland og Tyskland. Gode salgstall ble det også for albumene *Destination* (2002), *Bring You Home* (2006), *Songs for My Mother* (2009) og *When Ronan Met Burt* (2011). Han hadde per 2012 solgt drøyt 22 millioner album som soloartist.

Keating har også vært dommer i australske versjoner av talentprogrammer som *[[All Together Now (TV-program)|All Together Now]]* og *[[X Factor]],* samt veileder i *[[The Voice (TV-program)|The Voice]].* I 1997 ledet han ''Eurovision Song Contest''. Han har også spilt i noen filmer.

Han var gift med den irske modellen Yvonne Connolly fra 1998 til 2015 (skilt). I 2015 ble han gift med motedesigneren Storm Keating.

## Diskografi

### Album
* *[[Ronan (album)|Ronan]]* (2000)
**[[Destination (Ronan Keating album)|Destination]]* (2002)
**[[Turn It On]]* (2003)
**[[Bring You Home]]* (2006)
**[[Songs For My Mother]]* (2009)
**[[Winter Songs (Ronan Keating album)|Winter Songs]]* (2009)
**[[Duet (Ronan Keating album)|Duet]]* (2010)
**[[When Ronan Met Burt]]* (2011)
**[[Fires (Ronan Keating album)|Fires]]* (2012)
**[[Time of My Life (Ronan Keating album)|Time of My Life]]* (2016)
**[[Twenty Twenty (album)|Twenty Twenty]]* (2020)

## Referanser


## Eksterne lenker
* 
* 
* 
*
Sodom

**Sodom** er et tysk black/speed/thrash metal-band som ble stiftet i 1982. Inspirert av band som Motörhead og Venom er Sodom et av de mest brutale suksessrike thrash metal-bandene i dag. De har selv inspirert mange heavy metal-band, bl.a. norske black metal-band som Dimmu Borgir og Enslaved.
Sodom ble stiftet av Thomas Such bedre kjent som «Tom Angelripper» og Frank Testegen («Aggressor»). Den første trommeslageren i bandet var «Bloody Monster», som fort ble byttet ut med Christian Dudeck («Witchhunter»). Sammen ga de tre ut to demoer, *Witching Metal* (1982) og *Victims of Death* (1984). Etter disse demoene fikk de platekontrakt med SPV. Etter en konsert med Destruction og Tankard i Frankfurt am Main i 1984 kom forretningsføreren i SPV,   Manfred Schütz, opp til bandet og sa «Dere er så dårlige at dere kommer til å selge en mengde album!» I 1986 ga Sodom ut sitt første studioalbum, *Obsessed By Cruelty* og ble raskt et band heavy metal-tilhengere visste hvem var.

Sodom er et av de fire store thrash metal-bandene i den teutonske thrash metal-scenen, sammen med Tankard, Kreator og Destruction.

## Medlemmer

* Thomas Such («Tom Angelripper») – Bassist og vokalist (1982–)
* Frank "Blackfire" Gosdzik – gitar (1987–1989, 2018–)
* Yorck Segatz – bassgitar (2018–)
* Toni Merkel – trommer (2020–)

## Tidligere medlemmer

### Gitarister
* Frank Testegen («Aggressor») – (også vokalist, 1982–1984)
* Josef «Peppi Dominic («Grave Violator») – (1984–1985)
* Michael Wulf («Destructor») (Omkom i motorsykkelulykke i 1993) –  (1985–1986)
* Uwe Christophers («Atheator»/«Assator») – (1986)
* Uwe Baltrusch – (live, 1989–1990)
* Michael Hoffman – (1990)
* Andreas Brings («Riff Randall») – (1991–1995)
* Dirk Strahlimeier («Strahli») – (1995–1996)
* Bernd Kost («Bernemann») – (1997–2018)

### Trommeslagere
* Rainer Focke («Bloody Monster») – (1982)
* Christian Dudeck («Witchhunter») – (1982–1992)
* Guido Richter («Atomic Steif») – (1992–1996)
* Bobby Schottkowski – (1997–2020)

## Utgivelser
### Studioalbum

## Eksterne lenker
* 
*
Eidanger Idrettslag

**Eidanger Idrettslag** (stiftet i 1915 som *Nystrand Idrætsforening*) er et fleridrettslag fra Eidanger i Porsgrunn. Idrettslaget har tilbud innen fotball, friidrett, turn, padling, bandy, idrettsskole for voksne og idrettsskolen (barn). 

Eidanger fotballs hjemmebane er Eidangerbanen. Friidrettsgruppene holder til i Eidangerhallen, og turngruppene og bandyen i gymsalen på Tveten Ungdomsskole som ligger like ved. 
Eidangerfotballen hadde sin storhetstid på 1980-tallet da klubben var nær ved å rykke opp til 2. divisjon. I 2014-sesongen spiller Eidanger fotball i 4. divisjon. 
Idrettslaget har nylig fått skaffet seg både kunstgressbane og et klubbhus som ligger like ved Eidangerhallen.

## Tabell

## Historikk
*Forløperen til Eidanger IL var gutteklubben *Orkan* som ble stiftet sommeren 1904. 

## Talentfabrikk
Eidanger IL har opp gjennon de siste 10 årene hatt svært talentfulle ungdomslag. I 2014 hadde Eidanger G16 1 hele 7 spillere som fikk plass på TiT (Toppidrettsgymnaset i Telemark). TiT er en svært attraktiv skole som legger til rette for spillere som ønsker å bli toppidrettsutøvere. 

Eidanger G16 1 fikk også med 2 spillere på Statoils Talentleir sommeren 2014. Dette var Odin Bjørtuft og Simen Bjørneboe, i tillegg ble er også tidligere Eidanger spiller  Vegard Kongsro tatt ut til denne samlingen. Statoils talentleir regnes som nivået bak landslagsnivå. 

Klubben er også kjent for å ha flere taleter, spesielt på G13, G14 og G16 1 lagene. Kretslagsesongen 2013-14 hadde Eidanger hele 17 spillere på kretslag og sonelag.

## Kjente utøvere
* Erik Pedersen 
* Roger Engh 
* Fredrik Nordkvelle
* Marius Lundeberg Enger

## Eksterne lenker
* 
* Eidangerbanen - Nordic Stadiums
Alboransjøen

**Alboransjøen** (spansk: *Mar de Alborán*) er den ytterste, smale delen av Middelhavet, rett innafor Gibraltar, mellom Spania og Marokko. Grensa mot selve Middelhavet går ved Cabo de Gata øst for Almería på spansk side og Kapp Figalo vest for Oran i Algerie. De fleste øyene i Alboransjøen tilhører Spania, blant annet Alborán, som har gitt havområdet navn.

## Kilder
* 

## Eksterne lenker
*
Bolivianos, el hado propicio

«**Bolivianos, el hado propicio**» er navnet på Bolivias nasjonalsang. Nasjonalsangen ble tatt i bruk i 1952. Teksten er skrevet av José Ignacio de Sanjinés og musikken av italieneren Leopoldo Benedetto Vincenti.

## Eksterne lenker
* MIDI-fil
Thermopylene

**Thermopylene** (klassisk gresk: **Θερμοπύλαι**; nygresk: **Θερμοπύλες**) er en smal kystpassasje på grensen mellom Thessalia og Lokris i Hellas i antikken. Passet ligger omkring 150&nbsp;km nordvest for Aten. Navnet Θερμοπύλες, «varme porter», er avledet fra dets varme svovelkilder. «Varme porter» er også «stedet for varme kilder og grottenedgang til Hades».

Ved passet stod år 480 f.Kr. slaget ved Thermopylene mellom grekerne under kong Leonidas fra Sparta og perserne. Stedet er også lokaliseringen av byen Anthela (Ἀνθήλη), hvor det første stammeforbundet Amfiktyoni er nevnt.

## Referanser
Det baleariske hav

**Det baleariske hav** er den delen av Middelhavet som ligger mellom øygruppa Balearene og det spanske fastlandet. Grensa mot resten av Middelhavet regnes fra Kapp San Antonio ved Benidorm, rundt Balearene og opp til Kapp San Sebastian på Costa Brava nord for Barcelona.

## Referanser


## Eksterne lenker
*
Söndags-Nisse

**'Söndags-Nisse*** var et svensk [[vittighetsblad]] som kom ut i årene [[1862]]–[[1924]].

Den første redaktøren var [[L R L Götberg]]. Senere redaktører var blant andre [[Johan Gustaf Schultz]] (?-1869), [[Frans Hodell]] (1870–90), [[Hugo Vallentin]] (1894(?)-1901) og [[Hans Zetterström]] ("Hasse Z") (1901–24).

Til avisens mest berømte medarbeidere hører tegneren [[Oskar Andersson]] (signaturen *OA*). Hans tidlige [[tegneserie]] *Mannen som gör vad som faller honom in* dukket regelmessig opp i Söndags-Nisse.

Den [[parodisk]]e «landsortstidningen» (lokalavisa) *Grönköpings Veckoblad* begynte som et ensidesinnslag i *Söndags-Nisse* 1902 (selve stedsnavnet *Grönköping'' hadde riktignok vært brukt i vitsetegninger i avisa helt siden 1895) og ble ei selvstendig avis i 1916.

Söndags-Nisse ble i 1924 slått sammen med Albert Engströms vittighetsblad Strix til Söndagsnisse-Strix og utkom med dette navnet til 1955.

## Eksterne lenker
*
Bonifaciostredet

**Bonifaciostredet** eller **Bonifaciosundet** (itaiensk: **Bocche di Bonifacio**) er sundet mellom Korsika og Sardinia. Sundet forbinder Middelhavet i vest med Tyrrenhavet i øst. Sundet er også riksgrense mellom Frankrike og Italia.
Tore Nordtvedt

**Tore Nordtvedt** (født 1944) er en norsk tidligere fotballspiller. 

Nordtvedt spilte for Brann i perioden 1963&ndash;1979.
Nordtvedt startet på Branns førstelag 18 år gammel i 1963. I løpet av sine 16 år i klubben ble han den mest meritterte spilleren i Branns historie med to seriemesterskap og to cupmesterskap. Han er også den brannspilleren med flest obligatoriske kamper (557). Nordtvedt scoret forøvrig kun ett mål i løpet av karrieren.

## Referanser


## Eksterne lenker
*
Society for Psychical Research

**Selskapet for Psykisk Forskning**, på engelsk **The Society for Psychical Research**, forkortet **SPR**, er en organisasjon som ble grunnlagt i Storbritannia i 1882 for å utføre forskning på parapsykologiske fenomener.

Foregangsmenn for etableringen var filosofer som Edmund Gurney, Frederic William Henry Myers, William Fletcher Barrett, Henry Sidgwick og Edmund Dawson Rogers.

Organisasjonen har hovedkvarter i Marloes Road i London.

Norsk Parapsykologisk Selskap ble dannet i 1917 etter mønster av SPR.

## Eksterne lenker
* SPR hjemmeside
Oskar Andersson

**Oskar Emil Andersson** (1877–1906) var en svensk vittighets- og serietegner med signaturen «OA».

Andersson skapte blant annet *[[Mannen som gör vad som faller honom in]]*, en absurd pantomimeserie som anses å være den første svenske tegneserie, og *Urhunden*. I tillegg lagde han mange frittstående vitsetegninger. OA tegnet først og fremst for vittighetsbladene *[[Söndags-Nisse]]* og *[[Strix (tidsskrift)|Strix]]* 1897&ndash;1906. Mange av Anderssons vitser er overraskende gangbare selv i dag. Han hadde en unik sans for det absurde, og flere av hans tegninger er også politiske eller filosofiske.

Andersson ble med årene folkesky, og de siste månedene av hans liv fikk han ofte voldsomme raseriutbrudd. Han skjøt seg 29 år gammel. Årsaken er uviss, men høsten 1906 hadde han fungert som reportasjetegner på en militærmanøver der flere av datidens nye våpen var tatt i bruk for første gang i Sverige. Synet av kraftige våpen og soldater som frøs satte dype spor i ham og var uten tvil mye av grunnen til depresjonen.

Etter Anderssons død ble det holdt minst fire minneutstillinger; 1916, 1920, 1931 og 1944, og til 100-årsjubileet for hans fødsel (1977) ble det gitt ut en frimerkeserie i Sverige. Hans tegninger er utgitt i bokform flere ganger, den siste i 2005.

## Galleri

Oskar_Andersson_-_Nansen_och_hans_följeslagare_-_NMH_173-1916_-_Nationalmuseum.jpg|*Nansen og hans følgesvenner *
Oskar_Andersson_-_I_Kungsträdgården_-_NMH_141-1987_-_Nationalmuseum.jpg|*I kungsträdgården*
Countryside_children.jpg|*Hvordan gjør du det .. * 
Nu_tar_fan_bofinken.jpg|*Nu tar fan bofinken*
Hur_barnet_ser_världen.jpg|*Hvordan barnet ser saken*
Säger_du_snöripa.jpg|*Säger du snöripa ..* 
Om_Eugen_regerade.jpg|*Om Eugene regerade* 


## Referanser


## Eksterne lenker
* 
* Oskar Andersson 1877-1906 Biografi og tegninger
Sigmund Torsteinson

**Sigmund Torsteinson** (født 25. januar 1905, død 16. oktober 1987) var musikkskribent og museumsintendant, knyttet til Troldhaugen.

Etter studier i musikk, teater og litteratur i Oslo, Stockholm og København, debuterte Torsteinson med en lyrikkaften i Oslo i 1930. Han var siden en meget benyttet resitatør, og skrev regelmessig i norsk og utenlandsk presse og tidsskrift. Han var teaterkritiker og kulturskribent i Morgenavisen i Bergen 1955-1977.  

Hans navn er først og fremst knyttet til Troldhaugen, Edvard og Nina Griegs hjem. Her la han fra slutten av 30-tallet ned et betydelig arbeid for å opprettholde og utvikle Troldhaugen som et levende kultursentrum.  Fra midten av 50-tallet til han gikk av i 1978 var han intendant og kunstnerisk leder for *Edvard Grieg Museum. Troldhaugen*. Griegprisen ekstraordinært i 1976

Torsteinson ble utnevnt til statsstipendiat i 1955.

## Litteratur
* *Troldhaugen*. Bergen, 1937. *(24 siders brosjyre, flere opplag, også på engelsk)
* *Troldhaugen, Nina og Edvard Griegs hjem*. Gyldendal, 1959 (2. utg. 1962)
* *Femti år med Troldhaugen : glimt fra museumstiden 1928-1978*.  Gyldendal, 1978. ISBN 82-05-10952-4
* *Med troll i tankene : minner om meget og mangt*.  Gyldendal, 1985. ISBN 82-05-16440-1
* *Kjære Olle! : ur brev från Sigmund Torsteinson i Bergen till Olof Widgren i Stockholm 1933-1987''. Stockholm: CKM , 2006. ISBN 91-7040-050-4
Fylkesvei 5348

**Fylkesvei 5348 (Fv5348)** går mellom Nordnes og Torgalmenningen i Bergen kommune.

Hele traséen: Starvhusgaten – Markeveien – Klostergaten – Klosteret – Haugeveien – Nordnesbakken – Nordnesgaten – Strandgaten – C. Sundts Gate

Tidligere (2013) fortsatte veien over Torgalmenningen og gjennom Starvhusgaten til Olav Kyrres gate.

Frem til 2019 hadde veien betegnelsen fylkesvei 270 (Hordaland).

## Kommuner og knutepunkter

## Referanser


## Eksterne lenker
* Vegvesenets vegkart 
*
Emirat

**Emirat** (arabisk إمارة; *imarah*) er et land eller et område der statssjefen har tittelen emir. Ettersom emirmakten er arvelig, blir emirater i praksis sett på som monarkier, skjønt formelt er en konge en malik.

Emir-styre, emiratet, forekommer i prinsippet bare i muslimske land.

## Lister over emir-styrte land
* 
* 
* 
* 

## Referanser


## Eksterne lenker
*
Ringleader of the Tormentors

***Ringleader of the Tormentors*** er det åttende studioalbumet til Morrissey. Det debuterte på førsteplass på den britiske albumlista, og på andreplass på VG-lista [

==Sporliste==
#«I Will See You in Far-off Places» (Morrissey og Alain Whyte) – 4:13
#«Dear God Please Help Me» (Morrissey og Alain Whyte) – 5:51
#«You Have Killed Me» (Morrissey og Jesse Tobias) – 3:08
#«The Youngest Was the Most Loved» (Morrissey og Jesse Tobias) – 2:59
#«In the Future When All's Well» (Morrissey og Jesse Tobias) – 3:54
#«The Father Who Must Be Killed» (Morrissey og Alain Whyte) – 3:53
#«Life Is a Pigsty» (Morrissey og Alain Whyte) – 7:22
#«I'll Never Be Anybody's Hero Now» (Morrissey og Alain Whyte) – 4:14
#«On the Streets I Ran» (Morrissey og Jesse Tobias) – 3:51
#«To Me You Are a Work of Art» (Morrissey og Alain Whyte) – 4:02
#«I Just Want to See the Boy Happy» (Morrissey og Jesse Tobias) – 2:59
#«At Last I Am Born» (Morrissey og Michael Farrell) – 3:33

==Singler==
===You Have Killed Me===
====CD1====
# «You Have Killed Me»
# «Good Looking Man About Town»

====CD2====
# «You Have Killed Me»
# «Human Being»
# «I Knew I Was Next»
# «You Have Killed Me» (Video)

====7"====
# «You Have Killed Me»
# «Good Looking Man About Town»

===The Youngest Was the Most Loved===
====Maxisingel====
# «The Youngest Was the Most Loved»
# «Ganglord»
# «A Song From Under the Floorboards»
# «The Youngest Was the Most Loved» (Video)

====CD-singel====
# «The Youngest Was the Most Loved»
# «If You Don’t Like Me, Don’t Look At Me»

====7"====
# «The Youngest Was the Most Loved»
# «If You Don’t Like Me, Don’t Look At Me»

===In the Future When All's Well===
====Maxisingel====
# «In the Future When All's Well»
# «I'll Never Be Anybody's Hero Now» (Live på [London Palladium])
# «To Me You Are A Work Of Art» (Live på London Palladium)
# «In the Future When All's Well» (Video)

#### CD-singel
# «In the Future When All's Well»
# «Christian Dior»

#### 7"
# «In the Future When All's Well»
# «Christian Dior»

### I Just Want to See the Boy Happy

## Musikere
### Bandet
* Morrissey – vokal
* Alain Whyte – gitar og backingvokal
* Boz Boorer – gitar
* Jesse Tobias – gitar
* Gary Day – bass
* Matt Chamberlain – trommer
* Michael Farrell – piano, orgel, keyboard, trompet, trombone og perkusjon

### Strengearrangement
* Ennio Morricone – «Dear God Please Help Me»

### Backing-vokaler
Et engelsk jentekor deltok på «The Youngest Was the Most Loved», «The Father Who Must Be Killed» og «At Last I Am Born».

Blant andre:
* Laura Adriani
* Gaia e Andrea Baroni
* Niccolo Centioni
* Julia D'Andrea
* Alice e Ester Diodovich
* Marco Lorecchio
* Charlotte Patrignani

## Eksterne lenker
*